Joukkopaniikki jatkuu -
Silmä taivaalla -tapauksen jälkimainingeissa.
Miljoonat protestoivat kaduilla,
kun kävi ilmi, että muukalaiskansa San-Ti on matkalla Maata kohti.
Monissa maissa armeijaa on pyydetty rauhoittamaan levottomuuksia.
Vaikka avaruusolioilla menee 400 vuotta päästä Maahan...
Pääsihteeri Joseph on sanonut, että istunto...
Ihmiskunta selviää tästä kriisistä -
samoin kuin aiemmistakin kriiseistä.
Sisäministeriö ei ole vahvistanut tietoa -
kansainväliseen puolustukseen keskittyvän viraston perustamisesta.
Emme ole hyönteisiä!
Kuolonuhrien määrä kasvaa tasaisesti...
Pääministeri kannustaa ihmisiä tyyneyteen ja valppauteen.
Lontoossa palaa taas tänään.
Kaduilla mellakoidaan, kun muukalaiskansa San-Ti...
Pääministeri kannustaa ihmisiä tyyneyteen ja valppauteen.
Televisioidussa puheessaan -
pääministeri muistutti San-Tin saapuvan vasta 400 vuoden kuluttua.
Ulkonaliikkumiskielto on voimassa kaupunkialueilla Yhdysvalloissa.
Aloitetaan valmistelut tulevia sukupolvia varten tänään.
Järjestö Tähdet määränpäänä kerää varoja planetaariseen puolustukseen.
Ilman rahaa ei onnistu mikään.
Teemme voitavamme suojellaksemme tätä planeettaa.
Tähdet määränpäänä.
EMME OLE HYÖNTEISIÄ
Kaikki eivät pelkää San-Tia. Osa odottaa...
Uskonnolliset lahkot palvovat San-Tia.
Heille muukalaiset ovat pelastajia, eivät hyökkääjiä.
Poliisi ei vielä osaa sanoa, ovatko ryhmät vaarallisia.
He valvovat...
Moni suhtautuu uutiseen epätoivoisesti.
Maahan on julistettu mielenterveydellinen hätätila,
ja kun San-Tin saapuminen häämöttää 400 vuoden päässä,
kriisille ei näy loppua.
Arvelin vanhan ystävän piristävän.
Hän ei ole pukahtanutkaan hyönteiskommentin jälkeen.
Jätän teidät kahden.
Huikatkaa, jos tarvitsette jotain.
Olet onnekas.
Ei ikkunoita eikä näyttöjä.
Arvaa, millaista tuolla on.
Ihmiset ovat kauhuissaan.
Moni on tappanut itsensä.
Moni seuraajasi myös.
Johdatit heidät helvettiin.
Miksi Veran piti kuolla?
Hän opetti ajattelemaan tutkijan lailla. Löysin tarkoituksen.
Miksi tyttäresi piti kuolla?
Määräsitkö Jackin murhan?
Hän oli fiksu, uskollinen ja hauska, ja teurastutit hänet.
Miksi?
Älä vain tuijota siinä. Kerro, miksi!
Kun isäni tapettiin, lavalla oli juliste.
Näin niitä Pekingissä sinä vuonna.
Mies murskaa vasaralla Buddhaa, Jeesusta -
ja rokkilevyä.
Siinä luki: "Tuhotkaa vanha maailma. Rakentakaa uusi maailma."
Se on ainoa asia, josta olen ollut samaa mieltä punakaartin kanssa.
"Rakentakaa uusi maailma."
Sitäkö luulet tekeväsi?
Petit kaikki elävät -
ja kaikki syntyvät. Miksi?
Jotta hyönteisinä meitä pitävät alienit voivat tappaa meidät?
Jotta he voisivat pelastaa meidät.
Etkö nähnyt Silmää taivaalla?
Luuletko, että he yrittävät pelastaa meidät?
En.
He tietävät nyt totuuden meistä.
Me valehtelemme ja huijaamme.
Meissä on pimeyttä, jota he eivät ymmärrä.
Kanssamme on liian vaarallista elää.
Eikö sinulle tullut mieleen, että riskeerasit kaiken?
Kutsuit kehittyneemmän lajin valloittamaan maailmamme.
Olin valmis riskeeraamaan kaiken. Näin, minne olimme matkalla.
Näin, minne se johti... - Minä, minä, minä...
Kuka antoi oikeuden päättää puolestamme?
Vera sanoi, että olet loistava fyysikko,
mutta ei sinua siitä muisteta.
Olet petturi.
Mistä sinut muistetaan, Jin Cheng?
Siitä, että panin hanttiin.
Ihmiskuntaa puolustetaan nyt täältä käsin.
Kaukana mellakoista, alieninpalvojista ja itsemurhakulteista.
Täällä voimme suunnitella San-Tin lyömistä rauhassa.
Asettukaa siis mukavasti,
Nobelin palkinnon saajat ja kateelliset mulkut.
Vietämme täällä hyvän tovin.
Masentavan suuren neandertalilaisjoukon uskomuksista huolimatta -
San-Tin kansa on olemassa.
He ovat julistaneet sodan. Aion taistella.
Jos Sofonit kuulevat kaiken, eivätkö he tiedä suunnitelmamme?
Kuunnelkoot.
He pystyvät moneen... - Ja moneen eivät pysty.
He eivät voi valehdella. Tiedämme sen Evansin teksteistä.
Heillä on vain kaksi Sofonia. He sanoivat niin itse.
"Vain"?
Vain kaksi protonien kokoista supertietokonetta.
Valmistus vei miljoonia vuosia.
Heillä teknologia etenee hitaasti, meillä nopeasti.
He yrittävät tuhota tutkimuksemme.
Annetaan yrittää.
Tutkimustamme on sabotoitu. Miten otamme heidät kiinni?
Kehitetään jatkuvasti teknologiaamme, ja sillä välin -
opiskellaan lisää heidän toimintatavoistaan.
Otetaan heistä mallia. - Vakoillaanko heitä?
Haluat rakentaa kaukoputken. - NASA leikkiköön putkilla.
Salakuunnellaan vihollista luotaimella.
He lähettivät Sofonit kuuntelemaan meitä.
Tehdään samoin heille.
Ovatko heidän aluksensa kaupunkien vai sormustimien kokoisia?
Vihollinen täytyy tuntea päihittääkseen sen.
Vaikka luotain lähetettäisiin huomenna...
Se tavoittaisi heidät -
398 vuoden kuluttua.
He kulkevat prosentin vauhtia valonnopeudesta. Yritetään samaa.
Valonnopeuden prosentti voi onnistua 100 vuoden kuluttua,
mutta tiedusteluluotaimen lähettäminen nyt on mahdotonta.
Eikä ole. He onnistuivat. Miksi emme mekin?
Emme ole kuin he.
Ette tosiaan ole.
Kuulin, että aiot taistella. Niin minäkin.
Sofoneita on kaksi. Ne voivat olla missä vain mutta eivät kaikkialla.
Määräsin käynnistämään kaikki maailman hiukkaskiihdyttimet.
Kuinka toimeliaina se mahtaa pitää äiti- ja isä-Sofonin?
Ei kovinkaan.
Yksi Sofoni kiertää planeetan sekunnin kahdeksasosassa.
Kiihdyttimiä on 2 000.
Jos kokeita aikataulutetaan eri puolille maailmaa tasaisin väliajoin,
se voi pitää yhden liikkeessä.
Rakennetaan yksi kuuhun.
Kuuhunko? - Miksei? 3 sekuntia sinne ja takaisin.
Toinen ehtii silti maalailla lukuja ihmisten silmiin.
Keskittyminen yhteen asiaan pitäisi toisen liikkeessä.
Se olisi iso menetys San-Tille. - No niin. Teet jo minulle töitä.
Lähetän tiedusteluluotaimen kuuntelemaan San-Tia.
Insinöörit ovat maailman parhaita, mutta he keskittyvät toteutettavuuteen.
"Mikään ei ole mahdollista."
Tässä on haasteeni sinulle.
Keksi, miten luotaimen saa nykytekniikalla prosentin vauhtiin valonnopeudesta.
Jos keksit ratkaisun, tule Wychwood Manoriin esittämään ehdotuksesi.
Otatko? - Ei kiitos.
Oletko varma? Se helpottaa kipua.
Nyt ei satu kovin paljon.
Minulle ei tarvitse esittää urheaa englantilaista.
Jos olisin vastaavassa tilanteessa, parkuisin kuin pikkulapsi.
Aika ajoin kehossani tuntuu ihan hyvältä.
Silloin voin keskittyä tähän helvetilliseen pelkoon.
Ei sillä, että olisin varsinaisesti alkanut uskoa Jumalaan,
mutta olen alkanut kuvitella itseäni tuolla ylhäällä.
Ja paskat. Sinun pitää tehdä näin.
Osta kuoltuani oksasilppuri.
Silppua minut hienojakoiseksi sumuksi, joka leijuu otsonikerrokseen.
Silppuri tuskin tekee sumua...
Älä viisastele, jooko?
Kunnioita viimeistä tahtoani, piru vie.
Olkoon niin.
Heippa.
Hei.
Pärjäätkö?
Joo.
Englantilaisrannat ovat karuja.
Ming-dynastian aikaan Kiinan merivoimat rakensi ruutiraketin, jossa oli ohjuksia.
Syntyi keskiaikainen ase, joka teki 1900-lukulaista tuhoa.
Edistyneistä tuloksista senhetkisillä materiaaleilla on siis ennakkotapaus.
Muutaman kilon luotaimen sysääminen prosenttiin valonnopeudesta vaatii voimaa.
Meillä on sellainen energianlähde.
Käytän ydinaseitamme.
Avaruusalus täyteen atomipommeja, vai?
Olet katsonut liikaa Vin Diesel -leffoja.
Sellaisella massalla alusta olisi mahdoton lähettää matkaan.
Se on totta.
Mutta kuten sivulla viisi näkyy, pommit eivät ole luotaimessa.
Luotaimen massa on pieni, jolloin sen kiihtyvyys on parempi.
Miten se oikein toimisi?
Katsokaa sivua 12.
Lainaan Stanisław Ulamin ideaa 1940-luvulta,
ydinvoimaperäistä propulsiota.
Kuvitelkaa 1 000 ydinlaitteen sarja tasaisin välimatkoin -
Maasta San-Tin laivuetta kohti.
Nämä pommit voidaan viedä asemiin olemassa olevilla avaruusaluksilla.
Luotaimen massa on alle 1 000 kiloa,
ja se työnnetään liikkeelle säteilypurjeella.
Luotain ohittaa yhden pommin, joka räjähtää. Luotain jatkaa matkaa.
Seuraava räjähtää, luotain kiihdyttää seuraavaa kohti ja niin edelleen.
Jos räjähdykset ajoitetaan tarkasti luotaimen kulkiessa ohi -
ja luotain saa 30 kilonewtonia voimaa kustakin räjähdyksestä,
kasvavan kiihtyvyyden avulla voidaan saavuttaa -
1,12 prosentin vauhti valonnopeudesta 1 000 räjähdyksen jälkeen.
Jokainen pommi vie meidät portaikon tavoin lähemmäs määränpäätä.
Ratkaisu on luova mutta testaamaton ja vailla virhemarginaalia...
Se rikkoo varmasti useampaakin ydinsopimusta.
Entä kustannukset? Biljooniako?
Hyviä huomioita. Tohtori Cheng?
Sopimuksia voi muuttaa.
Työmme on löytää ratkaisu tieteelliseen ongelmaan.
Jonkun muun työ on hankkia rahat,
ja kaikkiin vaihtoehtoihin kuluu paljon rahaa.
Virhemarginaali on tosiaan pieni.
Mutta mahdotonta se ei ole.
Kiitän tästä viihdyttävästä ehdotuksesta.
Mutta prosentin vauhti valonnopeudesta vaatii vuosikymmenten tutkimuksen,
ei pyroteknisiä temppuja.
Aikaa on 400 vuotta, herra Wade.
Muutama vuosikymmen on vähän.
Tätä kannattaa kokeilla.
Mitä lähemmäs pääsemme, sitä enemmän tietoa saamme.
Voimme päästä elinaikanamme yhteen prosenttiin,
enkä halua kuolla tietäen, ettei virastoni saanut paskaakaan aikaan.
Tarvitset työhuoneen.
Monet tutkijat... - Alienit saapuvat 400 vuoden kuluttua.
On paljon aikaa hamstrata digestivekeksejä.
Homma ei ole hanskassa.
Kunnianhimoinen uusi hanke nimeltä Tähdet määränpäänä -
on herättänyt maailman rikkaimpien ihmisten huomion.
Jopa yhdeksännumeroisilla lahjoituksilla -
rikkaimmat ovat ostaneet omistusoikeuksia -
Linnunradan tähtiin, joista useimmat...
En tajua.
He keräävät varoja sotaa varten.
Miljardöörimyyjäiset.
Lahjoitetaan rahaa, ja kuromme kiinni silmän taivaalle laittaneita olentoja.
Ainakin tehdään jotain. - Jotkut jopa palvovat avaruusolentoja.
Rahat voisi käyttää ihmisten hyväksi nyt.
Ei sotaan, joka alkaa vuonna 2400.
Tarina on kuitenkin hyvä.
On jännempää kuvitella tulevaa Maailmojen sotaa -
kuin velloa tämän hetken ongelmissa.
Haluan vain oluen. Minkä tahansa.
Pubista voi saada olutta illalla, jos kestät tungoksen.
Voisinko varata ennakkoon -
seuraavasta toimituksesta viisi pulloa hyvää viskiä?
Mitä haluaisit?
Macallan 30?
Tyyristä kamaa.
Sain sattumalta hieman rahaa.
...liittymään tiedustelupalveluun.
Sitä on saatavilla vasta ensi vuonna.
Minä en ole saatavilla silloin.
Sisään.
Halusit jutella.
Kolme minuuttia.
Selvä.
Kiitos, että sain tulla.
Ajattelin... - Avaisitko ikkunan? On vähän tunkkaista.
Tämä on tuttu jippo.
Ikkuna on muurattu umpeen.
Pyysitte avaamaan sen nähdäksenne, miten reagoin mahdottomaan tehtävään.
Luovutanko? Käytänkö työkalua?
Rikonko ikkunan?
Kaksi minuuttia.
Selvä.
Luulin pärjänneeni hyvin Panamassa.
Kiitoksiako olet vailla?
Kannattaa palata merivoimiin. Purjehdi ympyrää hassussa hatussa.
En halua palata vaan työskennellä teille.
Ydintekniikan ja merisotilaallisen osaajan tulisi olla avaruuslaivuetiimissä -
eikä toimistohommissa ja avaamassa pirskatin ikkunoita.
Missä avaruustiimissä?
Siinä on suunniteltu aluksia jo kuukauden ajan.
Sinun ei kuulu tietää siitä. - Tiedän.
Kauanko olet tiennyt? - Kaksi viikkoa.
Olet kaksi viikkoa myöhässä.
Arvelin, ettei se sovi. - Sitten olet väärässä paikassa.
Pyydän siirtoa siihen tiimiin. - Siirto tehty.
Kiitos.
Viihdyt taatusti Mare Imbriumissa.
Mare Imbriumissako?
Kuussako?
Rakennamme sinne tukikohtaa. Kokoamme alukset siellä.
Pienempi painovoima, suurempia aluksia.
Vaarallista työtä, mutta kiitoksia satelee,
jos siitä selviää.
Sulje ikkuna matkalla ulos.
Hei.
Luojan kiitos.
Miten hän voi?
Kiva kun lopetit ghostauksen.
Et kertonut, missä olit.
Eikö Raj kertonut?
Rajko?
Olitko hänen kanssaan? - Sinä pääsit.
Hei.
Otit eväät mukaan.
Toin sen tupaantuliaislahjaksi siltä varalta, ettet jaksa katsoa merta.
Pidän tästä veijarista jo.
Kuka kirjoitti sadun kalastajasta ja kultaisesta kalasta?
Muistaakseni Puškin.
Puškin. Niinhän se oli. Se saa olla sinunkin nimesi.
Puškin.
Se sopii sinulle.
Kiitos illallisesta.
Hidasta vähän.
Uskomatonta, että teet töitä sille fasistille.
Siltä hän vaikuttaa.
Mutta hän on taistelija, ja kaiken kokemani jälkeen,
kaiken kokemamme jälkeen, miksi en auttaisi?
Ihan kuin ihailisit häntä. - Hän yrittää toisin kuin moni muu.
Hän on murhaaja.
San-Ti julisti sodan.
Sitä Silmä taivaalla tarkoittaa!
Onko Raj kertonut mitään Panamasta?
Voi jösses sentään, tunnetko poikaystävääsi lainkaan?
Minua alkaa pelottaa. - Kysy häneltä.
Katsotaan, puhuuko hän totta.
Kysyn, mutta San-Ti on totta, ja on tehtävä jotain...
He ovat 400 vuoden päässä.
Kaikki läheisesi kuolevat ennen sitä.
Lapset, lapsenlapset...
Aiotko olla kuin ei mitään? - En todellakaan aio.
Mitä töitä teet sille paskiaiselle?
Tarvitsen säteilypurjeen,
jonka pinta-ala on viisi neliökilometriä ja massa alle 50 kilogrammaa.
Ei.
Kaikki riippuu nanopurjeesta, eikä kukaan muu osaa suunnitella sitä.
Sanoin ei.
Huippufyysikot ovat töissä, ja resurssit ovat huikeat.
Viimeksi kun huippufyysikoilla oli huikeat resurssit, syntyi Hiroshima.
En suunnittele asetta.
Et vielä.
Hei.
Olet hereillä aikaisin. - Tulen katsomaan auringonnousua.
Olisit voinut kertoa.
En halunnut huolestuttaa.
Mitä olisit voinut tehdä?
Olisin ollut helvetin raivoissani, jos olisit... Jos olisit...
Jos olisit lähtenyt -
kertomatta.
Hei.
Jäänkö pariksi päiväksi?
Älä. En salli sitä.
Mene pelastamaan maailma. Pärjään täällä kyllä.
Tämä olet sinä ja tämä minä.
Mitä äijä?
Mitäs tässä.
Onko Jin täällä?
Ei, hän lähti 20 minuuttia sitten.
Sanoitko jotain?
Samaa kuin aina.
"Oli kiva nähdä. Nähdään pian. Kiitos, kun kävit. Tule taas käymään."
Eikö muuta?
Kuten mitä?
Voi kiesus!
Luulisi, että kuolema saisi sinut avautumaan.
Jäähyväiset olivat mukavat. Miksi pilaisin hetken?
En ole nähnyt vastaavaa rakkautta. Vietkö salaisuuden hautaan mukanasi?
Älä unohda oksasilppuria.
Jos olisin sinä, kertoisin koko universumille.
Olen käynyt kaiken läpi mielessäni monta kertaa.
Miljoonia kertoja. Joka kerta se on kiusallista ja epäreilua,
koska Jin ei tunne samoin.
Mistä tiedät, ettei? - Hyvä on.
Sanotaan, että teen sen.
Polvistun hänen eteensä ja sävellän jonkin saamarin sonetin.
Mitä hän sitten tekisi? Jättäisikö hän poikaystävänsä?
Paskat poikaystävästä!
Tekisi mieli tuupata sinut Lontoon-junaan,
jotta pääset sanomaan sanottavasi.
Mitä Will tekee? - Will ei tee mitään.
Hän lähettäisi kuolevan miehen Lontooseen -
avautumaan tytölle ja pilaamaan mainion ystävyyden.
Kyllä. Sinun kannattaa tehdä niin.
Hänellä on poikaystävä.
Paskat poikaystävästä.
Se oli salainen operaatio.
Sääntöjä on noudatettava.
Meillä on ollut samat luvat jo viikon.
Olemme tuskin nähneet toisiamme.
Milloin minun olisi pitänyt kertoa sinulle?
Kun palasit Panamasta, sanoit sen olleen tavallinen harjoitus.
Minun oli pakko.
Eikö sinua vaivaa, että 1 000 ihmistä kuoli?
Aluksen ihmiset murhasivat tutkijoita.
He sotkivat tutkimusta, jotta San-Ti voi murhata meitä helpommin.
He murhasivat Jackin.
Mitä olisit itse tehnyt?
Minua vaivaa se, miten tyytyväinen olet.
Tajuat kai, että Wadelle tekemäsi työ on valmistautumista sotaan?
Jos et halua olla mukana siinä, ei kannata johtaa tiedustelutehtävää.
Älä vertaa minua sinuun. Tekemisiämme ei voi verrata!
Teemme ikäviä juttuja, jotta sinun ei tarvitse.
Onko Auggie viaton?
Nanokuidut toimivat leikkurina. - Hän on ihan hajalla.
Hän on juonut itsensä uneen joka ilta.
Käyt labrassa tai koneella ja luulet olevasi kaiken yläpuolella,
mutta me käymme samaa sotaa.
No niin.
Tule.
No niin. Nouse ylös.
Tulehan.
Autan sinua. Varovasti.
Voi helkkari. No niin.
Olemme melkein perillä.
Kas näin.
Hengitä.
Ei hätää.
Hei. Ei hätää.
Anteeksi.
Olisin voinut sanoa jotain aiemmin.
Niin. - Olisi pitänyt.
Ehkä minun ei tosiaan pitäisi olla Waden leivissä.
Se on sinun työsi.
Et voi luopua siitä.
Niin.
Kaikki järjestyy.
Onko se hyvä?
Kannattaa kokeilla.
Lukemista siis.
Luen paljon.
En ole paljon muuta tehnyt kuin lukenut Evansin ja Kaikkivaltiaan viestejä.
Niin monta sivua ja tuntikausien keskusteluja,
eikä hän kertaakaan maininnut Veraa, omaa lastaan.
Sanoit itse, ettei meillä ole väliä.
Olemme vain pari mitätöntä hyönteistä, joten mikset kertoisi totuutta?
Miksi hän hyppäsi?
Olin huolimaton viesteissäni Evansille.
Vera oli hyvä tietokoneiden kanssa.
Hän luki kaiken. - Mitä hän sanoi sinulle?
Ei mitään.
Ei sanaakaan.
Hän ei jättänyt edes viestiä.
Minua ei syytetä mistään rikoksesta.
Ei enää vierailuja. Ei enempää kysymyksiä.
Minulle riitti.
MYÖNNETTY.
No niin.
Vapautamme vangin kello 12.00.
Haluan raportin hänen liikkeistään neljän tunnin välein. Ymmärrätkö?
Auts. - No?
Tylyä. - Kohteliaisuuspa.
Eikä. - Onpas.
Joopa joo. - Sanoinpahan vain.
Sanot vain. Niinpä. - Pidän siitä.
Lihaa luiden ympärillä. - Selvä.
Näytät professorilta, ja se...
Kuunteletko, Will? - Kyllä vain.
Hän näyttää hyvältä.
Hyvänen aika. Anteeksi vain. - Ei se mitään.
Voit sanoa minusta jotain ilkeää.
Yhdenkö asian vain? - Yhden. Sitten olemme sujut.
Olet kaunis.
Tylsällä tavalla.
Johan on.
Selvä. Tylsä käy.
Olet kuin elokuvatähti, mutta huonoista elokuvista.
Olet kuin pahis Speed 3:sta.
Speed 3. Ihanko totta? Haista paska. - Niin.
Tuo on ilkeää. Siinä oli kolme ilkeää asiaa.
Ne lasketaan yhdeksi. - Selvä.
Anteeksi, olet oikeassa. Se oli liikaa.
Se nolo visiitti Lontooseen ei mennyt hukkaan.
Tajusin jotain.
Väärä henkilö meni tapaamaan Jiniä.
Minun ei tarvitse puhua hänelle. Hänellä on jo mies.
Sinussa on enemmän miestä.
Hän tuli tänne asti katsomaan -
sinua.
Jos minulla olisi tietosi tai edes murto-osa lahjoistasi,
auttaisin häntä heti.
Mutta minulla ei ole,
enkä siis voi.
Et tunne miestä, jolle hän työskentelee. Hän on hirviö.
Hän ei tekisi mitään, mikä ei ole oikein.
Hyvän asian puolesta.
Sinun älysi auttaisi häntä siinä.
Auggie,
hän tuli tänne asti, koska tarvitsee sinua.
Ei.
Olen mieluummin luonasi.
Ja jopa sinun.
Loma taitaa olla pian ohi.
Mikä lääke tuo on? - Beetasalpaaja.
Parempi kertoa ennemmin kuin myöhemmin. - Hän ei ilahdu.
Tulemmeko mukaan? - Siitä hän ilahtuisi vielä vähemmän.
Niin?
Tuli ongelma.
Useampikin. - Portaikon kanssa.
Sysäysvoima tulee pommeista. Luotain ei voi hidastaa.
Niin?
Luotain ja vihollinen kulkevat prosentin valonnopeutta eri suuntiin.
Tietojen keruuseen on aikaa nanosekunteja.
Se ei ole ongelma.
He tietävät vakoiluluotaimesta Sofonien takia.
Se tuhotaan.
Sekään ei ole ongelma. - Miten niin?
He eivät tuhoa luotainta.
Antavatko he sen vain purjehtia laivueen läpi?
Se otetaan kyytiin.
Kyytiinkö?
Emme lähetä kameraa. Lähetämme ihmisen.
Hei, rouva.
Liikeneekö puntaa hyväntekeväisyyteen?
Anteeksi. - Ei haittaa.
Ehkä ensi kerralla. Ei hätää. Kiitos.
Sano Wadelle, että Augustina Salazar on täällä.
Salazar tuli tapaamaan Wadea.
Cheng kertoi sijaintinsa. Se on tietoturvaloukkaus.
Erota meidät molemmat.
Tiedän, että kuulette, jos haluatte.
Tiedätte, että olemme valehtelijoita.
Ette enää luota meihin, joten tulette tekemään meistä lopun.
Syy on minun, ensimmäisen tapaamanne valehtelijan.
Olen vanha nainen, jonka uskomukset johtivat meidät tälle kauhealle tielle.
Mutta minulla on vielä ideoita jäljellä.
Ja vuosisatojen päässä odottaa ehkä reilu taistelu.
Tai ei taistelua lainkaan.
Kiitos paljon.
Päivää.
Minulla on tapaaminen. Olen William Downing.
Aivan, herra Downing. Onko Tähdet määränpäänä -hanke tuttu?
Aloitetaan interaktiivisesta esityksestä.
Se ei ole tarpeen. Olen päätökseni tehnyt.
Tulin ostamaan tähden.
Tekstitys: Sirpa Kaajakari